**OBAVIJEST RODITELJIMA**

*sukladno Uputama HZJZ za sprječavanje i suzbijanje epidemije COVID-19 i Preporukama za organizaciju rada u razrednoj nastavi Ministarstva znanosti i obrazovanja*

vezana uz otvaranje škole za razrednu nastavu za određene skupine učenika

**od 11. svibnja 2020. godine**

* **Preporuča se ostanak kod kuće djece s kroničnim bolestima (respiratornim, kardiovaskularnim, dijabetesom, malignim bolestima, imunodeficijencijama, djece s većim tjelesnim/motoričkim oštećenjima) kao i djece čiji roditelji/skrbnici ili ukućani imaju jednu od navedenih bolesti**
* **Potiče se ostanak kod kuće sve djece za koju se može osigurati skrb kod kuće**
* Roditelji imaju obvezu izmjeriti tjelesnu temperaturu djetetu svaki dan prije dolaska u ustanovu te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove
* Roditelji/skrbnici dovode i odvode djecu u školu tako da ne ulaze u ustanovu osim u krajnjoj nuždi, već dolaze do ulaza pri čemu zadržavaju distancu od najmanje 2 metra u odnosu na druge roditelje/skrbnike i djecu
* Kada je to moguće, u pratnji djeteta treba biti odrasla osoba (uvijek ista ili se izmjenjuju dvije odrasle osobe) koja živi u istom kućanstvu sa djetetom te koja ne spada u rizičnu skupinu na obolijevanje od COVID-19.
* Roditelji se **ne okupljaju** i **ne zadržavaju** na ulazu u školu
* **Prvog radnog dana pratitelji OBVEZNO predaju dežurnoj učiteljici potpisane izjave roditelja da dijete nema simptome i bolesti, odnosno da nije u riziku, te da se radu o djetetu sa oba zaposlena roditelja i da je roditelj upoznat sa Uputama HZJZ-a u cijelosti. Ukoliko ih nemaju kod sebe, učiteljica im daju neispunjene prijave, koje pratitelji ispunjavaju neposredno prije ulaska djeteta u školu**
* **Dijete mora imati posebnu obuću za školu.**
* **Prilikom ulaska u školu, učenici obvezno dezinficiraju ruke i potplate obuće, preobuvaju se u školske papuče i ponovo dezinficiraju ruke prilikom ulaska u učionicu**
* Učenici ostavljaju papuče, torbe i pribor za nastavu u školskoj garderobi ili u učionicama
* Dijete **ne smije** donositi nikakvu hranu od kuće osim vode u zatvorenoj bočici.
* Svi učenici i nadalje paralelno prate nastavu online, po materijalima i dogovoru sa svojim učiteljicama
* Sve vrijeme boravka u školskoj zgradi, učenici i djelatnici dužni su se pridržavati mjera koje je donio HZJZ: **održavanje fizičke distance, dezinficiranje ruku i obuća, nema diranja tuđih stvari, ne dodirivati usta, nos, oči i lice; redovito i pravilno pranje ruku; nema mijenjanja brojnosti grupe unutar 14 dana ( nakon 14 dana, ukoliko bude promjena, doći će do nove organizacije rada i boravka u školi)**
* Učenici koji dođu u školu bit će zbrinuti u vremenu od 3-4 školska sata s početkom nastave u 8:00 sati. Polaznici produženog boravka sukladno dogovoru i potrebama učenika.
* Roditelji Program produženog boravka **neće plaćati** od početka pa sve dok traju mjere izazvane koronavirusom COVID 19.
* Roditelji će snositi troškove prehrane za dane kada je dijete boravilo u školi.

08. svibnja 2020. godine

Ravnatelj:

Jako Šuker